Fil-jum dinji tal-annimali, ilbieraħ it-Tnejn 04 t'Ottubru, ittellgħet l-ewwel edizzjoni tal- Animal Honours Awards . L-għan ta' dawn il-premijiet kien li jiġu rikonoxxuti persuni li jagħmlu minn kollox sabiex jgħinu fil-ħarsien tal-annimali. Fost ir-rikonoxximenti kien hemm titlu għall-aqwa ġurnalista li permezz ta' dan ix-xogħol tqajjem għarfien dwar l-annimali. Il-ġurnalista ta' one.com.mt Kimberley Portelli kklassifikat fit-tieni post. Kimberly Portelli bil-midalja ta' rikonoxximent Huwa importanti ħafna li bil-meżżi tagħna, nkunu ta' vuċi għal dawk li m'għandhomx vuċi. Billi nkabbru l-għarfien dwar il-moħqrija tal-annimali, il-bidla tista' sseħħ Kimberley Portelli, ġurnalista ta' one.com.mt Kimberley rringrazzjat lil ONE tal-opportunita' li jtiha biex tuża s-sit one.com.mt bħala pjattaforma importanti biex twassal ir-rapurtaġġ u l-messaġġ tagħha u lil Kap ta' ONE NEWS, Edward Montebello għan-nominazzjoni. Minn qalbna nawguraw lil Kimberley.